CELEX: 32016D2325
Language: sk
Date: 2016-12-19 00:00:00
Title: Vykonávacie rozhodnutie Komisie (EÚ) 2016/2325 z 19. decembra 2016 o formáte osvedčenia o zozname nebezpečných materiálov vydaného v súlade s nariadením Európskeho parlamentu a Rady (EÚ) č. 1257/2013 o recyklácii lodí (Text s významom pre EHP )

20.12.2016   
            
            
               SK
            
            
               Úradný vestník Európskej únie
            
            
               L 345/131
            
         VYKONÁVACIE ROZHODNUTIE KOMISIE (EÚ) 2016/2325
   z 19. decembra 2016
   o formáte osvedčenia o zozname nebezpečných materiálov vydaného v súlade s nariadením Európskeho parlamentu a Rady (EÚ) č. 1257/2013 o recyklácii lodí
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1257/2013 z 20. novembra 2013 o recyklácii lodí a o zmene nariadenia (ES) č. 1013/2006 a smernice 2009/16/ES (1), a najmä na jeho článok 9 ods. 1,
   keďže:
   
               (1)
            
            
               Nariadením (EÚ) č. 1257/2013 sa stanovujú požiadavky na vlastníkov lodí, správne orgány a uznané organizácie, pokiaľ ide o vypracovanie zoznamu, prehliadky lodí a osvedčovanie zoznamov nebezpečných materiálov, ktoré sa nachádzajú v lodiach.
            
         
               (2)
            
            
               V súlade s požiadavkami článku 5 nariadenia (EÚ) č. 1257/2013 sa na palube lodí musí nachádzať zoznam nebezpečných materiálov.
            
         
               (3)
            
            
               Podľa článku 32 nariadenia (EÚ) č. 1257/2013 sa povinnosť mať na palube zoznam nebezpečných materiálov má uplatňovať na existujúce lode od 31. decembra 2020, na nové lode najneskôr 31. decembra 2018 a na lode určené na recykláciu odo dňa uverejnenia európskeho zoznamu publikovaného v súlade s nariadením (EÚ) č. 1257/2013.
            
         
               (4)
            
            
               Podľa článku 8 nariadenia (EÚ) č. 1257/2013 sa lode majú podrobiť prehliadkam, ktoré vykonávajú úradníci správnych orgánov alebo nimi oprávnených uznaných organizácií. Cieľom prehliadok je potvrdiť, že zoznam nebezpečných materiálov spĺňa uplatniteľné požiadavky nariadenia.
            
         
               (5)
            
            
               Podľa článku 9 ods. 1 nariadenia (EÚ) č. 1257/2013 má správny orgán alebo ním oprávnená uznaná organizácia vydať po úspešnom dokončení počiatočnej alebo obnovujúcej prehliadky lode osvedčenie o zozname nebezpečných materiálov. Formát tohto osvedčenia o zozname nebezpečných materiálov musí byť v súlade s dodatkom 3 k Medzinárodnému dohovoru o bezpečnej a environmentálne vhodnej recyklácii lodí prijatému 15. mája 2009 v Hongkongu (ďalej len „Hongkonský dohovor“).
            
         
               (6)
            
            
               Opatrenia stanovené v tomto rozhodnutí sú v súlade so stanoviskom výboru pre reguláciu recyklácií lodí zriadeného na základe článku 25 nariadenia (EÚ) č. 1257/2013,
            
         PRIJALA TOTO ROZHODNUTIE:
   Článok 1
   Osvedčenia o zozname nebezpečných materiálov vydané a schválené v súlade s článkom 9 ods. 1 nariadenia (EÚ) č. 1257/2013 musia byť v súlade s formátom stanoveným v prílohe k tomuto rozhodnutiu.
   Článok 2
   Toto rozhodnutie nadobúda účinnosť dvadsiatym dňom po jej uverejnení v Úradnom vestníku Európskej únie.
   
      V Bruseli 19. decembra 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 330, 10.12.2013, s. 1.
   
      PRÍLOHA